הוועדה המסדרת, כנסת 20, פרוטוקול מספר 1, 2015-03-31 18:30

זאב אלקין: ערב טוב לכולם, אנחנו פותחים את הישיבה הראשונה של הוועדה הראשונה של הכנסת העשרים.

זאב אלקין: בשעה טובה לכל חברי הכנסת הנוכחים כאן.

מאיר פרוש: אתה מעריך שבהמשך גם יהיו 32 חברים בוועדה?

זאב אלקין: חבר הכנסת פרוש, מי כמוך מכיר את החוק?

זאב אלקין: החוק מגביל את מספר חברי הכנסת בוועדות אבל ועדה מסדרת פטורה מהמגבלה הזאת.

זאב אלקין: המטרה היתה לתת ייצוג מרבי ונכון לכל הסיעות.

זאב אלקין: כפי שכבר אמרתי בהודעתי במליאה, ההרכב של הוועדה המסדרת וההרכב הסיעתי של שתי הוועדות הזמניות, חוץ וביטחון וכספים נדון בפגישה שהיתה בין נציגי הסיעות ולכן אני כבר יכול להביא לכאן את ההרכב השמי.

זאב אלקין: לאחר שסיכמנו את ההרכב הסיעתי, דאגו הסיעות להעביר את המועמדים ואנחנו ערוכים להביא לאישור ועדה מסדרת הרכבים שמיים של שתי הוועדות הזמניות, ועדת חוץ וביטחון וועדת הכספים.

זאב אלקין: אני מזכיר לחברי הכנסת הוותיקים ומעדכן את החדשים שהוועדות הזמניות האלה הן זמניות בלבד עד להקמת הוועדות הקבועות.

זאב אלקין: בדרך-כלל זה קורה תוך פרק זמן קצר מאוד לאחר הקמת הממשלה.

זאב אלקין: הוועדה המסדרת תבחר את חברי הוועדות הקבוצות, כולל ועדת כספים וחוץ וביטחון.

זאב אלקין: זאת אומרת, שאין בחברות בוועדת הכספים הזמנים ובוועדת חוץ וביטחון הזמנית, איזו זיקה לחברות בוועדת כספים קבועה ובוועדת החוץ והביטחון הקבועה.

זאב אלקין: זה סידור זמני של הכנסת לפרק הזמן הקצר של המשא ומתן הקואליציוני, למקרה של עניינים דחופים בלבד לשתי הוועדות האלה.

מאיר פרוש: יתכן וחס וחלילה נצטרך את ועדת החוץ והביטחון מבחינה חוקית.

מאיר פרוש: בוועדת כספים יש נושאים מסוימים שחייבים את וועדת הכספים גם בפגרה?

מאיר פרוש: מבחינה חוקית יש צורך?

זאב אלקין: הכנסת מקימה את שתי הוועדות הזמניות האלה תמיד לאחר הקמתה וזאת המסורת.

זאב אלקין: לפעמים יש נושאים דחופים ולפעמים לא.

זאב אלקין: יכול להיות שלא יהיו.

זאב אלקין: אנחנו ככנסת צריכים להיות ערוכים, במידה ויש צורך דחוף לטיפול בענייני המדינה, לפחות שתי הזרועות הבסיסיות האלה הוקמו.

מאיר פרוש: זאת אומרת שמלכתחילה מדובר רק על דבר שהוא דחוף.

זאב אלקין: אגב, אני מאחל לכולנו שגם לחוץ וביטחון לא יהיו.

מאיר פרוש: דברים חריגים.

זאב אלקין: בוודאי.

איילת שקד: אני זוכרת שבקדנציה הקודמת גפני ניהל דיונים על המע"מ לזוגות נשואים.

מאיר פרוש: חבר הכנסת סלומינסקי אומר שיש שוטף ויש את חג הפסח.

יריב לוין: אתם אמורים להיות יחד בקואליציה.

זאב אלקין: חבר הכנסת פרוש, אני מציע לא לערבב את שני הדיונים.

מרב מיכאלי: נשמח שתצטרפו אלינו לאופוזיציה.

זאב אלקין: חברת הכנסת מיכאלי, אנחנו כולנו באווירה חגיגית.

זאב אלקין: אני שמח לראות אותך שוב.

זאב אלקין: אני מזכיר לכולם שאנחנו בדיון רשמי בוועדה ולכן מבקשים כאן את זכות הדיבור חוץ מקריאות הביניים.

זאב אלקין: חבר הכנסת מקלב, חבר הכנסת פרוש וחבר הכנסת סלומינסקי.

זאב אלקין: אני מציע לחברים לא לערבב בין שני נושאים שעומדים פה לסדר-היום.

זאב אלקין: הנושא הראשון זה הרכבים של הוועדות הזמניות, שכפי שאמרתי כבר סוכמו ואני חושב שהם בהסכמה.

זאב אלקין: ברגע שנסיים עם הנושא הראשון נעבור לנושא השני וזה הנושא של מועד הפגרה וכללי הדיון בוועדות האלה בפגרה.

זאב אלקין: אם יש למישהו להעיר על כללי הדיון, יוכל להעיר.

זאב אלקין: אנחנו באים עם הצעה מסוימת שלמעשה בנויה על-סמך התקדים שקבענו בוועדת הכנסת בכנסת היוצאת.

איתן כבל: אדוני היושב ראש הזמני הנבחר.

איתן כבל: אנחנו יכולים בכל זאת לומר משהו?

זאב אלקין: תכף אאפשר לך.

איתן כבל: אני חושב שאני מביע תחושה של רבים שיושבים פה סביב השולחן וזה העניין של דיונים בוועדת כספים.

איתן כבל: אנחנו לא עוסקים עכשיו בחפירות ארכיאולוגיות מה היה או לא היה בקדנציה הקודמת.

איתן כבל: אני אומר לגופו של עניין.

איתן כבל: אני מאוד מבקש, אני מאוד מבקש וזה על דעת כולם, שלא נמצא עצמנו בכל מיני משחקים פוליטיים כאלה ואחרים בדיונים בוועדה.

איתן כבל: זאת אומרת, המחוקק כיוון להקים ועדת חוץ וביטחון וועדת כספים זמנית, שהן תהיינה במשמעות האמיתית של הזמניות ולא מעבר לכך.

איתן כבל: אם יהיה, חס וחלילה, משהו שהוא דחוף, נשב ונדבר על זה.

איתן כבל: כיוון שהנחת העבודה שבעזרת השם זה לא יקרה, אז אנא, שלא נמצא עצמנו במצבים - - -

זאב אלקין: אני חד משמעית מסכים איתך.

זאב אלקין: כפי שכבר אמרתי, אני מציע שנצביע קודם על הוועדות הזמניות ואז נקיים דיון על הפגרה וכללי עבודת הוועדות.

אורי מקלב: זה הנוסח של ועדה זמנית.

איתן כבל: לניסן כבר מדפיסים לו"ז.

זאב אלקין: יפה שמדפיסים.

זאב אלקין: תכף אביא את ההצעה לכללי דיון בפגרה ונדון בזה.

זאב אלקין: ברשותכם אציג בפניכם את ההרכבים של הוועדות הזמניות כפי שגובשו באותו מפגש סיעות ואושרו.

זאב אלקין: לגבי ועדת הכספים.

זאב אלקין: לפי המפתח לסיעת הליכוד היו צריכים להיות 4 מקומות.

זאב אלקין: מקום אחד העברנו לרשימה המשותפת ולכן נציגנו בוועדת הכספים הם חברי הכנסת :גילה גמליאל, חיים כץ, איוב קרא ואחמד טיבי.

זאב אלקין: למעשה אין לזה משמעות.

זאב אלקין: היות ואנחנו פורמלית מאשרים רק כאן את ההרכב, למעשה ברגע שאנחנו מאשרים את השמות, זה ההרכב הסיעתי.

זאב אלקין: זאת אומרת שסיעת הליכוד יכולה היתה לקבל 4 מקומות.

זאב אלקין: היא העבירה מקום אחד לרשימה המשותפת ומרגע הזה לסיעת הליכוד יש שלושה מקומות ולרשימה המשותפת יהיו 3 מקומות.

דב חנין: למען הסדר, כדי למנוע אי בהירות.

דב חנין: אני מציע שאתה תקריא מי בוועדה ומאיזו סיעה.

זאב אלקין: נכון מאוד, אני מסכים איתך.

זאב אלקין: הרכב ועדת הכספים הזמנית: סיעת הליכוד 3 חברים: גילה גמליאל, חיים כץ, איוב קרא.

זאב אלקין: סיעת מחנה ציוני 3 חברים: שלי יחימוביץ, סתיו שפיר, אראל מרגלית.

זאב אלקין: סיעת הרשימה המשותפת 3 חברים: אחמד טיבי, באסל גטאס, עאידה תומא סלימאן.

זאב אלקין: סיעת כולנו 2 חברים: אלי אלאלוף ואלי כהן.

זאב אלקין: סיעת יש עתיד 1 חבר: מיקי לוי.

זאב אלקין: סיעת הבית היהודי, 1 חבר: ניסן סלומינסקי.

זאב אלקין: סיעת ש"ס, 1 חבר: יצחק כהן.

זאב אלקין: סיעת אחדות התורה, 1 חבר: יעקב ליצמן.

זאב אלקין: סיעת ישראל ביתנו, 1 חבר: חמד עמאר.

זאב אלקין: סיעת מרצ, 1 חבר: זהבה גלאון.

זאב אלקין: יו"ר הוועדה הזמנית המיועד, חבר הכנסת ניסן סלומינסקי.

זאב אלקין: על-פי הנוהג שקיים הרבה פעמים, היות ולא ברור מי יהיה היושב ראש הקבוע, משאירים את הסטטוס קוו ומשאירים את היושב ראש מהכנסת הקודמת.

איתן כבל: שאלת אותו אם הוא רוצה?

זאב אלקין: שאלתי.

זאב אלקין: לגבי ועדת חוץ וביטחון, במקור לסיעת הליכוד היו 4 חברים אבל בעקבות הסכמים עם סיעת הרשימה המשותפת, קיבלנו מקום חמישי.

אחמד טיבי: סיעת המשותפת, בלי הרשימה.

זאב אלקין: אנחנו נבדוק מה היה השם הרשמי שאיתו התמודדתם וזה השם הקובע.

זאב אלקין: השם הרשמי זה "הרשימה המשותפת", אלא אם תבואו בבקשה לוועדה מסדרת או לוועדת הכנסת על-מנת לשנות.

זאב אלקין: בשונה מהמפתח שהוצג באותו מפגש של נציגי הסיעות, הרשימה המשותפת העבירה נציג אחד לליכוד והעבירה נציג אחד למחנה הציוני.

זאב אלקין: לכן החברים בוועדת חוץ וביטחון הזמנית הם: סיעת הליכוד: זאב אלקין, יריב לוין, דני דנון, מירי רגב, אבי דיכטר ומירי רגב.

זאב אלקין: סיעת המחנה הציוני: יצחק הרצוג, ציפי לבני, עומר בר-לב, עמיר פרץ ובמקום החמישי שנוסף, חיליק בר.

זאב אלקין: מסיעת כולנו: מייקל אורן.

זאב אלקין: סיעת יש עתיד: יאיר לפיד, עפר שלח.

זאב אלקין: סיעת הבית היהודי: מוטי יוגב.

זאב אלקין: סיעת ש"ס: אריה דרעי.

זאב אלקין: סיעת אחדות התורה: משה גפני.

זאב אלקין: סיעת ישראל ביתנו: רוברט אילטוב.

זאב אלקין: ההמלצה לוועדה המסדרת כיו"ר הוועדה הזמנית, חבר הכנסת יריב לוין, על-פי אותו כלל של המשך הסדר מהפעם הקודמת.

זאב אלקין: אלה הם שני הרכבים של שתי הוועדות הזמניות, בהתאם למה שהודיעו לנו נציגי הסיעות.

זאב אלקין: זה בהתאם למה שסוכם במפגש של נציגי הסיעות ובהתאם לסיכומים שהיו בין הסיעות והשמות שהועברו אלינו.

זאב אלקין: ברשות

זאב אלקין: כם אני מביא להצבעה את שני ההרכבים האלה.

מאיר פרוש: כמה הליכוד קיבל בוועדת חוץ וביטחון?

זאב אלקין: הליכוד קיבל מקום נוסף מטעם רשימה משותפת ועוד מקום נוסף קיבלה סיעת המחנה הציוני.

זאב אלקין: הגיע להם שניים והם חילקו את זה.

זאב אלקין: ברשות

זאב אלקין: כם אני מביא להצבעה את שני ההרכבים האלה, כולל המלצות על שני המיועדים ליו"ר.

זאב אלקין: מי בעד ההצעה.

זאב אלקין: בעד – רוב

זאב אלקין: נמנעים – אין איוש הוועדות הזמניות ויושבי הראש הזמניים בוועדת הכספים ובוועדת חוץ וביטחון, אושרו.

זאב אלקין: אושר פה אחד.

זאב אלקין: 2.

זאב אלקין: אישור מועדי פגרת הפסח.

זאב אלקין: הסעיף השני זה קביעת מועדי פגרת הפסח וכמובן הכללים של הדיון בוועדות בפגרה.

זאב אלקין: קודם כל, כידוע, אנחנו מקבלים פניה או המלצה מיושב ראש הכנסת עם התאריך.

זאב אלקין: תכף ירדנה תגיד לנו מה ההמלצה של יושב ראש הכנסת הנבחר.

זאב אלקין: קודם מאשרים את התאריך ואז מאשרים את כללי הדיון בוועדות בפגרה.

ירדנה מלר-הורוביץ: בעצם התהליך הרגיל הוא שיושב ראש הכנסת מתייעץ עם סגניו ומביאים את ההמלצה בפני ועדת הכנסת.

ירדנה מלר-הורוביץ: מכיוון שהוועדה המסדרת ממלאת את סמכויותיה של ועדת הכנסת ואין סגנים, בהיעדר סגנים מציע יו"ר הכנסת לוועדה המסדרת, לקבוע שהכנסת תצא לפגרה מחר יב' בניסן התש"ע, 1.4.2015 ועד ליום שני שלאחר יום העצמאות, יד' באייר, 3.5.2015.

זאב אלקין: זאת ההצעה של יו"ר הכנסת.

רוברט אילטוב: מחר אפשר להגיש חקיקה?

זאב אלקין: להגיש אפשר כל הזמן.

ירדנה מלר-הורוביץ: אפשר להגיש אבל אין הנחה.

איילת שקד: מתי מסתיים המושב שמתחיל ב-3.5?

זאב אלקין: את זה עוד לא קבענו.

זאב אלקין: את זה ועדת הכנסת תקבע, בעקבות פנייה של הנשיאות הקבועה.

זאב אלקין: אני מביא להצבעה את הבקשה של יו"ר הכנסת.

זאב אלקין: בעד – 22

זאב אלקין: נמנעים – אין הצעת היו"ר למועד פגרת הפסח אושרה.

זאב אלקין: הבקשה אושרה.

זאב אלקין: אני עובר לנושא נוסף שקשור לנושא הזה וזאת סוגיה של כללי עבודת ועדות הכנסת במועד הפגרה.

זאב אלקין: כרגע יש שלוש ועדות כאלה.

זאב אלקין: ארבל הכינה הצעה שהתבססה על ההסדרים שהיו ונדונו כאן בוועדת הכנסת לגבי פגרת בחירות.

זאב אלקין: היא תציג אותם ואם יהיו הערות נקיים דיון ונכריע.

דב חנין: אדוני היושב ראש, בקריאה ראשונה, עוד לפני ההצגה אני רואה שהכללים של העבודה שאתם מבקשים שנאשר, שונים מכללי העבודה שסיכמנו ביציאה לפגרת הבחירות.

דב חנין: אני פשוט זוכר את הוויכוח על כמה מהסעיפים והם לא נמצאים כאן.

דב חנין: הבקשה שלי, למען הלוגיסטיקה של הדיון היא, האם אפשר להביא בפנינו גם את הכללים שאישרנו לקראת היציאה לפגרה?

זאב אלקין: אנחנו נבקש מצוות הוועדה להביא.

זאב אלקין: אני מניח שזה הותאם לזה שאנחנו לא בפגרת בחירות אלא לקראת כנסת חדשה.

זאב אלקין: למעשה אין מושג כזה של קואליציה ואופוזיציה.

זאב אלקין: אני למעשה מפוטר מאתמול מתפקידי של יושב ראש הקואליציה.

זאב אלקין: אני רק יושב ראש סיעת הליכוד.

זאב אלקין: אני מציע שארבל תציג את מה שהוכן ואנחנו פתוחים לשמוע הצעות, בהתחשב בסיטואציה החדשה שאין מושג כמו קואליציה ואופוזיציה.

זאב אלקין: נכון לעכשיו יש רק סיעה שהוטל עליה להקים את הממשלה.

דב חנין: אדוני, אני בהחלט מסכים עם הערתך בצד הפורמלי שלה אבל בצד המהותי יש ממשלה שהיא ממשלת מעבר.

דב חנין: יש סיעות שהן עדיין חלק מהממשלה ויש סיעות שהן אינן חלק מהממשלה הזאת.

דב חנין: לכן אני ממשיך את הדברים של חבר הכנסת כבל.

דב חנין: לכן יש צורך בתיאום וכללי משחק מה ניתן ומה לא ניתן לעשות על-ידי ממשלת המעבר.

דב חנין: אני אדבר על זה יותר בהרחבה.

ארבל אסטרחן: מטבע הדברים, זה באמת שונה מפגרת הבחירות.

ארבל אסטרחן: אני אציג הצעה שמבוססת על דברים שהיו וזאת לא הצעה שלי.

ארבל אסטרחן: קודם כל, מועדי הפגרה נקבעו.

ארבל אסטרחן: לעניין כינוס מליאת הכנסת לא צריך לקבוע שום דבר כי יש הוראות שקבועות בחוק.

ארבל אסטרחן: לממשלה יש זכות לכנס את המליאה בכל עת וגם ל-25 חברי כנסת יש זכות לכנס את המליאה.

ארבל אסטרחן: לפי התקנון הם יכולים לעשות את זה רק לצורך הצעות לסדר היום.

זאב אלקין: לגבי הקמת הממשלה, אם זה יהיה במסגרת הזאת, אז יש כללים בחוק.

זאב אלקין: אפשר לפנות לנשיא.

ארבל אסטרחן: ההחלטה נוגעת רק לעבודת הוועדות, כאשר אנחנו מדברים על שלוש ועדות.

ארבל אסטרחן: יש את הוועדה הזאת, הוועדה המסדרת ושתי הוועדות הזמניות שבחרתם עכשיו.

ארבל אסטרחן: לגבי הוועדה המסדרת מוצע שהיא תוכל לקיים ישיבות בכל העניינים שבסמכותה.

ארבל אסטרחן: הזמנה תימסר לחברי הוועדה מוקדם ככל האפשר.

רחל עזריה: מה זה אומר?

זאב אלקין: זה כמו ועדת הכנסת.

זאב אלקין: זה אחד לאחד כפי שהחלטנו לגבי ועדת הכנסת.

ארבל אסטרחן: אין לה את כל סמכויות הכנסת.

זאב אלקין: הניסוח הזה הוא אחד לאחד מה שהיה על ועדת הכנסת.

זאב אלקין: דווקא כאן אין שום שינוי.

רועי פולקמן: זה דורש קבלת סדר-יום לפני הישיבה.

ארבל אסטרחן: כמובן.

ארבל אסטרחן: ההזמנה תימסר לחברי הוועדה מוקדם ככל האפשר.

ארבל אסטרחן: תכף תבינו למה זה מוקדם ככל האפשר כי לגבי ועדות אחרות מגבילים את זה בימים.

ארבל אסטרחן: ברגע שיודעים שיש ישיבה וסדר יום, שולחים אותו לחברי הוועדה, כאשר מדברים על עניינים שבסמכותה.

ארבל אסטרחן: תפקידה העיקרי של הוועדה המסדרת הוא להכין את הרכב הוועדות הקבועות.

ארבל אסטרחן: אבל, אם יש דברים נוספים שצריך לקבוע מבחינת סדרי הבית, זה נעשה כאן.

ארבל אסטרחן: לגבי שתי הוועדות הזמניות, לענייני כספים וחוץ וביטחון, מוצע כך: לפי התקנון יש סמכות לוועדת הכנסת להתיר לוועדות לשבת בפגרות.

ארבל אסטרחן: בפגרה רגילה, ועדת הכנסת קובעת לכל אחת מהוועדות כמה ישיבות היא יכולה לשבת ויש ועדות מסוימות, כמו חוץ וביטחון וכספים, שיכולים לשבת בלי הגבלה.

ארבל אסטרחן: בפגרת הבחירות הם יכלו לשבת רק באישור ועדת ההסכמות, כאשר זאת בקשה של יו"ר הוועדה או של חברי כנסת.

זאב אלקין: ועדת הסכמות היה מורכבת מנציג סיעה ראשית של הממשלה ומנציג סיעה ראשית של הסיעות שלא נמצאות בממשלה.

דב חנין: אני מאמץ את הניסוח שלך באופן מלא.

ארבל אסטרחן: כעת מוצע זה שבמקום הוועדה המסדרת זה יהיה יו"ר הכנסת.

זאב אלקין: לא, לא.

זאב אלקין: אתה מציע שיהיה מנגנון דומה לוועדת הסכמות?

דב חנין: נכון.

זאב אלקין: אין לי בעיה עם זה.

זאב אלקין: הבעיה היתה איך להגדיר.

זאב אלקין: לפי ההגדרה שאתה מציע, שיש ממשלה ויש את כל השאר ונציג הסיעה הכי גדולה, שהוא לא בממשלה, ייקח על עצמו לרכז את העמדות של כל הסיעות שהן לא בממשלה ונציג הסיעה הכי הגדולה שיושבת בממשלה ייקח על עצמו לרכז את שלושת הסיעות של הממשלה - - - זה אומר שאיתן מייצג את יהדות התורה וש"ס, בלי שום קשר לשאלה של ניהול משא ומתן.

דב חנין: מקובל עלינו.

ארבל אסטרחן: אדוני היושב ראש, אז נגיד נציג סיעת הליכוד, נציג סיעת המחנה הציוני.

זאב אלקין: אוקיי.

זאב אלקין: למעשה, דב, אתה מציע להעתיק אחד לאחד את כללי פגרת הבחירות לגבי עבודת הוועדות.

ארבל אסטרחן: רק נראה שהכול מתאים.

זאב אלקין: ברגע שיצרנו פה מנגנון שהוא שווה ערך לוועדת הסכמות ההיא, אפשר פשוט לקחת את הכללים ההם ולאשר אותם כמו שהם.

דב חנין: מקובל עלי.

זאב אלקין: בואו רק נחזור מה היו הכללים.

זאב אלקין: בזכות ההחלטה ההיא על יציאה לפגרת בחירות, יש פה עכשיו הרבה חברי כנסת חדשים.

ארבל אסטרחן: שתי הוועדות הזמניות יהיו יכולות לקיים דיונים, בין אם ביוזמת יושב הראש שלהן, או ביוזמת שליש מחברי הוועדה, שזאת זכות בתקנון לשליש מחברי הוועדה לדרוש כינוס ועדה, רק באישור מראש של ועדת ההסכמות שתורכב מנציג הליכוד ונציג סיעת המחנה הציוני.

ארבל אסטרחן: פניות לוועדת ההסכמות ייעשו באמצעות מזכירות הכנסת.

ארבל אסטרחן: בנוסף, שזה גם לפי הוראה בתקנון, יו"ר הכנסת יכול להתיר לוועדות האלה לקיים ישיבות לפי בקשות של הממשלה בהודעה בכתב של מזכיר הממשלה.

ארבל אסטרחן: ההודעה הזאת תכלול פירוט של הנושאים - - -

דב חנין: בהתאם למה שאמר יו"ר הוועדה, אנחנו נקפיד על הניסוח "במקרים מיוחדים".

זאב אלקין: אותו ניסוח שהיה.

זאב אלקין: אני מציע לאשר את זה כמו שזה.

דב חנין: מקובל.

ניסן סלומינסקי: זה תמיד היה כך?

ניסן סלומינסקי: תמיד היה צריך ועדת הסכמות?

ניסן סלומינסקי: אני אתן לך דוגמה.

ניסן סלומינסקי: המדינה מתנהלת על-ידי החשכ"לית כמה חודשים בלי פיקוח שלנו.

מרב מיכאלי: ניסן, אל תגרור אותנו בלשון מה קרה עם הפיקוח.

איתן כבל: ניסן, החשכ"לית מפקחת יותר טוב מכולנו.

ניסן סלומינסקי: יכול להיות, אבל היא צריכה למסור דיווח.

איתן כבל: כתוב "בניסן נגאלנו".

איתן כבל: כתוב כך: "אתה חונה לאדם דעת ולמד לאנוש בינה".

איתן כבל: גם יו"ר הקואליציה לשעבר וגם עבדל הנאמן, שאני אסקופה נדרסת לכם, אני יכול לומר שאם תגיע בקשה ונרגיש שאמות הסיפין רועדות וחייבים לכנס את הוועדה, נעשה את זה.

איתן כבל: אל תדאג, בשביל זה יש אותי ואותו.

ניסן סלומינסקי: אבל הם התנגדו.

ניסן סלומינסקי: ועדת הסכמות התנגדה, הקואליציה התנגדה.

מאיר פרוש: מבקר המדינה לא יבקר את החודשיים האלה.

זאב אלקין: חבר הכנסת סלומינסקי.

זאב אלקין: הרי הכללים האלה, שהזכיר אותם דב חנין, היה עליהם דיון מעמיק רק לפני כמה חודשים.

זאב אלקין: השתתפו בו נציגי הרבה סיעות והם עברו הרבה עיניים והרבה ליטושים.

זאב אלקין: לכן, בעקבות הצעתו של חבר הכנסת חנין, אפשר לשחזר את המנגנון ההוא שהיה חסר לארבל, מה זאת בדיוק ועדת ההסכמות.

זאב אלקין: אני חושב שהדבר הכי נכון זה לאשר את הכללים האלה.

זאב אלקין: הוצג שם איזון נכון בין הצרכים של הממשלה לבין הצרכים של שאר סיעות הבית.

זאב אלקין: חבל להמציא את הגלגל שכבר המציאו לפני כמה חודשים.

ארבל אסטרחן: אמרנו שכינוס ועדה לפי החלטת יו"ר הוועדה באישור ועדת ההסכמות.

ארבל אסטרחן: אם יש בקשת ממשלה, במקרים מיוחדים, יכול יו"ר הכנסת להתיר לוועדות הזמניות לשבת.

ארבל אסטרחן: אם ועדת ההסכמות לא אישרה ישיבה שיו"ר ועדה זמנית רצה לקיים, 40 חברי כנסת לפחות יכולים לפנות ליו"ר הכנסת ולבקש את אישורו.

ארבל אסטרחן: זה היה חריג.

ארבל אסטרחן: הזמנה לישיבה של הוועדות הזמניות תימסר לכל חברי הוועדה מוקדם ככל האפשר ולפחות 4 ימים לפני יום הישיבה.

ארבל אסטרחן: לשם הבהרה, בארבעת הימים האלה נכללים יום ההזמנה, יום כינוס הישיבה, שבת, חג, מועד וכל מה שיכול להיות בפגרה הזאת.

ארבל אסטרחן: יו"ר הכנסת מוסמך במקרים מיוחדים לקצר את ארבעת הימים.

ארבל אסטרחן: אם רוצים להוסיף נושאים לאותה ישיבה ולעשות עוד ישיבה באותו יום, חייבים שוב הזמנה נוספת עם הארבעה ימים האלה.

ארבל אסטרחן: אם תתכנס מליאה, במקום ארבעה ימים זה יהיה שלושה ימים אם יש ישיבת ועדה ביום כינוס מליאה.

ארבל אסטרחן: הוראה אחרונה: אם ועדת החוץ והביטחון הזמנית תקים ועדת משנה לענייני מודיעין, מה שהיא מוסמכת לעשות, לגבי ועדת המשנה מוצע לקבוע הוראה מיוחדת, שהיא יכולה לקיים ישיבות ביוזמת יושב הראש שלה ובאישור מראש מיו"ר ועדת החוץ והביטחון, והיא לא זקוקה לשם כך לאישור יו"ר הכנסת ושל ועדת ההסכמות.

ארבל אסטרחן: במקרה זה גם אין חובה של 4 ימים אלא שההזמנה תימסר מוקדם ככל האפשר.

מיכל רוזין: מה הצורך בזה?

זאב אלקין: ועדת משנה מתכנסת בדרך כלל כשיש אירוע ביטחוני או סיבה בטחונית כזאת או אחרת.

זאב אלקין: היות והיא ועדת משנה לענייני מודיעין, היא לא יכולה לעדכן את ועדת ההסכמות לגבי נושאי הדיון שבה, כי עצם הנושאים של הדיון הם סודיים.

איתן כבל: אתה מכוון שיש חברים שלא יכולים לקבל עדכון?

זאב אלקין: לא.

זאב אלקין: גם כשהיית חבר ועדת הסכמות ובכובע אחר גם אתה ואני יכולנו וכחברי ועדת הסכמות לא יכולנו.

מאיר פרוש: פורמלית, לאותן ועדת זמניות אפשר למנות ממלא מקום?

זאב אלקין: לא.

זאב אלקין: לא ממנים אף פעם ממלא מקום בוועדות זמניות.

זאב אלקין: סיעה יכולה לשלוח כל חבר כנסת אחר לוועדת כספים.

זאב אלקין: כידוע, בוועדת חוץ וביטחון אין את ההסדר הזה.

זאב אלקין: לא ממנים ממלא מקום קבוע.

איתן כבל: אתה יכול להגיע ולא להצביע.

זאב אלקין: בוועדת חוץ וביטחון זה בלתי אפשרי כי שם זה שמי.

ארבל אסטרחן: אם הוא לא נמצא, אתה יכול להצביע.

ירדנה מלר-הורוביץ: במקום חבר סיעה שלו.

זאב אלקין: חברים, אני מביא להצבעה את ההסדר הזה, שכפי שאמרתי גובש בכנסת הקודמת עם התיקון מה זאת ועדת הסכמות כפי שהגדרנו.

זאב אלקין: מי בעד?

זאב אלקין: בעד – רוב

זאב אלקין: נמנעים – אין ההצעה להסדר הדיון בוועדות הזמניות עם הגדרת ועדת ההסכמות אושרה.

זאב אלקין: הבקשה אושרה ברוב קולות.

זאב אלקין: שתי הערות לפרוטוקול: בשונה מוועדות רגילות, ברגע שהצבענו הוועדות הזמניות מאושרות.

זאב אלקין: אנחנו אמנם נודיע על זה במליאה אבל זה לא דורש הצבעה.

זאב אלקין: הערה שנייה: לבחירה של יושבי ראש של ועדות חוץ וביטחון הזמנית וועדת הכספים הזמנית, צריך כינוס של הוועדות האלה כי אנחנו רק ממליצים.

זאב אלקין: אני מציע מראש לחבר הכנסת כבל, בשונה מההסדר הזה, שאנחנו נחריג את הכינוס של שתי הוועדות לשם בחירת היושב ראש מההסדר הזה של 4 ימים והצורך בוועדות הסכמות.

איתן כבל: אני מסכים.

זאב אלקין: מי בעד ההחרגה הזאת?

זאב אלקין: בעד – רוב

זאב אלקין: נמנעים – אין הצעת יו"ר הוועדה להחריג מההסכם את כינוס הוועדות לצורך בחירת היושב ראש, התקבלה.

זאב אלקין: זה הוחרג.

זאב אלקין: ברוב קולות, כינוס הוועדות לצורך בחירת היושב ראש, הוחרג.